تورکیه‌نین ایلک یئرلی و میللی ساواش اوچاق گمی‌سی "چوخ مقصدلی آمفیبی هوجوم گمی‌سی ت ج گ آنادولو"نون ایستانبول توزلا صدف ترسانه‌سیندکی اینشاسیندا فعالیت‌لر سرعت‌لی شکیلده داوام ائدیر.
ایستانبول و مرمره، اگه، آک دنیز، قارا دنیز بؤلگه‌لری (İMEAK) دنیز تیجارت اتاقی‌نین صدری متین کال کاوان "ت ج گ آنادولو"نون اینشاسی ایله علاقه‌لی معلومات وئره‌رک بیلدیردی کی، ساواش اوچاق گمی‌سی‌نین حاضردا هر ساحه‌ده بلوک‌لاری‌نین تقریباً 90 فایزی‌نین اوره تیم ایشی بیتمه مرحله‌سینده‌دیر. بو مرحله‌دن سونرا اوچاق گمی‌سی‌نین ایچی‌نین  تجهیزات ایشلرینه باش‌لانا‌جاق. گمی 114 بلوک‌دان عبارت‌دیر، حوضدا حاضردا 10 فایزی بیرلشدیریلیب.
تورکیه‌نین ایلک یئرلی و میللی ساواش اوچاق گمی‌سی "چوخ مقصدلی آمفیبی هوجوم گمی‌سی ت ج گ آنادولو" تورک دنیز قوه‌لری‌نین حرکت قابیلیتینی گوجلن‌دیره‌جک.
"کیچیک بیر اوچاق گمی‌سی" اولا‌راق تصویر ائتدیگی "آنادولو"نون معلوم اولان اوچاق گمی‌لردن داها فونکسیونل اولدوغونو بیل‌دیرن کال کاوان دئییب کی، دنیز قوه‌لریمیز، اؤلکه‌میز بو ساحه‌ده داها یوکسک لیگه چیخا‌جاق. بو گمییه صاحب اولا‌جاق تقریباً 10-جو دؤولتیک. ساده‌جه 5-6 اؤلکه اینشا ائدیر، بیز هم اینشا ائدیریک، هم ده بو گمی بیزیم اولا‌جاق. لاییحه نهنگ بیر لاییحه‌دیر و اوغورلا داوام ائدیر.
قئید ائدک کی، 2019-جو ایلین فوریه -مارس آیلاریندا گمی‌نین حاضر اولماسی پلانلاشدیریلیر.
تورک دنیز قوه‌لری‌نین آمیرال گمی‌سی اولا‌راق خاراکتریزه ائدیلن گمی‌نین اوزون‌لوغو 232، ائنی ایسه 32 متردیر.
58  متر هون‌دورلوگو اولان آنادولونون مین 410 متر مربع تانک، کونتینر کیمی آغیر واسطه‌لر اوچون آغیر یوک گاراژی وار. گمیده همچنین مین 165 متر مربع گمی حوضو، مین 880 متر مربع یونگول یوک گاراژی، 6 ائنیش ایله بیر اوچوش یئرینه صاحب 5 مین 400 متر مربع اوچوش گؤیرته‌سی، 900 متر مربع آنقار یئر آلیر.
"آنادولو" آیریجا 6 عدد  F358 ، 4 عدد آتاک هلی کوپتری، 8 عدد اورتا یوک نقلیات هلی کوپتری، 2 عدد  seahawk  عمومی مقصد هلی کوپتری و 2 عدد پیلوت‌سوز هاوا آراجی توتومونا صاحب‌دیر.
